న్యూఢిల్లీ: ఉత్తరప్రదేశ్ ముఖ్యమంత్రి యోగి ఆదిత్యనాథ్ ఇవాళ ఆగ్రాలోని తాజ్ మహల్ను సందర్శించారు. ప్రపంచ వింతల్లో ఒకటైన ఈ పర్యాటక కేంద్రం వద్ద జరిగిన ‘స్వచ్ఛత’ కార్యక్రమంలో పాల్గొన్నారు. ఇందులో భాగంగా చీపురు పట్టిన ఆయన తాజ్ మహల్ పరిసరాలను ఊడ్చి శుభ్రం చేశారు. తాజ్ మహల్ నుంచి ఆగ్రా కోటవరకు పర్యాటకుల కోసం కాలిబాటను నిర్మించేందుకు శంకు స్థాపన చేయడంతో పాటు నగరంలోని పలు అభివృద్ధి కార్యక్రమాలకు ఆయన శంకుస్థాపన చేయనున్నారు. కాగా యోగి వచ్చిన సందర్భంగా తాజ్ మహల్ వద్ద బీజేపీ, హిందూ మహాసంఘ్ కార్యకర్తలు పెద్ద ఎత్తున చేరుకుని ‘‘భారత్ మాతాకీ జై’’.. ‘‘జై శ్రీరామ్’’ అంటూ నినాదాలు చేయడం విశేషం. ఈ ఏడాది యూపీ సీఎంగా ప్రమాణ స్వీకారం చేసిన తర్వాత ఆయన తాజ్ మహల్ని సందర్శించడం ఇదే తొలిసారి. మొఘల్ చక్రవర్తి షాజహాన్ ఆయన భార్య ముంతాజ్ జ్ఞాపకార్థం నిర్మించిన ఈ అద్భుత కట్టడంపై బీజేపీ ఎమ్మెల్యే సంగీత్ సోమ్ ఇటీవల వివాదాస్పద వ్యాఖ్యలు చేసిన విషయం తెలిసిందే. ఈ నేపథ్యంలో యోగి తాజ్ మహల్ సందర్శనకు రావడం ప్రాధాన్యత సంతరించుకుంది. ‘‘తాజ్ మహల్ని ఎవరు నిర్మించారు... ఏ కారణంతో నిర్మించారన్నది ముఖ్యంకాదు... భారత కార్మికులు తమ రక్తాన్ని, చెమటను చిందించి ఈ కట్టడాన్ని నిర్మించారు..’’ అని యోగి వ్యాఖ్యానించిన సంగతి తెలిసిందే.
newdhilly: uttarapradesh mukhyamantri yogi aadityanath ivaala aagraaloni taj mahalnu sandarsinchaaru. prapancha vintallo okataina ee paryaataka kendram vadda jarigina ‘swachchata’ kaaryakramamlo paalgonnaaru. indulo bhagamga cheepuru pattina aayana taj mahal parisaraalanu oodchi subhram chesaru. taj mahal nunchi agra kotavaraku paryaatakula kosam kaalibaatanu nirminchenduku sanku sthaapana cheyadamtho paatu nagaramloni palu abhivruddhi kaaryakramaalaku aayana sankusthaapana cheyanunnaru. kaga yogi vachina sandarbhamgaa taj mahal vadda bgfa, hindu mahasangha kaaryakartalu pedda ettuna cherukuni ‘‘bharat maataakii jai’’.. ‘‘jai sriram’’ antuu ninaadaalu cheyadam visesham. ee edaadi up cmga pramaana sweekaaram chesina tarvaata aayana taj mahalni sandarsinchadam ide tolisari. moghal chakravarti shajahan aayana bharya muntaj ghnaapakaartham nirminchina ee adbhuta kattadampai bgfa emmelye sangeet som iteevala vivaadaaspada vyaakhyalu chesina vishayam telisinde. ee nepathyamlo yogi taj mahal sandarsanaku ravadam praadhaanyata santarinchukundi. ‘‘taj mahalni evaru nirminchaaru... e kaaranamtho nirminchaarannadi mukhyamkaadu... bhaarata kaarmikulu tama raktaanni, chematanu chindinchi ee kattadaanni nirminchaaru..’’ ani yogi vyaakhyaaninchina sangati telisinde.